
Analóg-digitális átalakítók tesztelése a gyakorlatban, maximum likelihood becsléssel 

Az analóg-digitális (A/D) átalakítók vizsgálatára számos módszer áll rendelkezésre. Ezek világszerte használt eljárások, melyek megtalálhatóak a szakirodalomban, illetve benne vannak a vonatkozó európai és amerikai szabványokban is. Mindazonáltal egy mérés több információt hordoz, mint amennyit a jelenleg szabványos eljárásokkal ki lehet nyerni belőle.
Jelen dolgozat egy dinamikus A/D tesztelési eljárásra, a szinuszillesztéses paraméterbecslésre fókuszál. A szinuszjel paramétereinek maximum likelihood (ML) becslésével pontosabb információt kapunk a mérőjel tulajdonságaról, mint a jelenleg használt és szabványosított legkisebb négyzetes (LS) becsléssel. Így a vizsgált A/D átalakító minőségét jellemző mérőszámok pontosabb képet adnak az eszközről, ha ML becslési eljárát használunk. Természetesen ennek a jobb eredményeket adó módszernek a gyakorlati megvalósítása számos nehézséggel jár. A következő fejezetek számba veszik azokat a kihívásokat, amelyekkel szembe kell nézni a ML becslés megvalósításakor, és megoldásokat javasol ezekre. Ezen kívül valódi és szimulált mérési eredményeken keresztül hasonlítja össze a szabványos illetve az újszerű módszert.



